Coba ceritain soal Nida Patcharawirapong dalam bahasa melayu

Nida Patcharawirapong (, nama sebenar Patthida Patcharawirapong (ภัทรธิดา พัชรวีระพงษ์); 13 September 1984 – 24 Februari 2022) atau lebih dikenali sebagai Tangmo (แตงโม) ialah seorang pelakon, model, penyanyi, pengacara, pelumba kereta, dan usahawan wanita terkenal di Thailand. Beliau memulakan kerjaya sebagai pelakon pada tahun 2003 sebagai watak Nak dalam filem Ghost of Mae Nak dan lakonan beliau yang terkenal ialah watak utama Claudia dalam drama bersiri Bangkok Love Stories: Innocence yang ditayangkan di Netflix dan beliau juga memegang watak utama sebagai Maneeyong dalam drama bersiri Sparkling Sand dan watak sampingan dalam drama The Fallen Leaf, sebagai Rangrong Siriwat. Kontroversi dan misteri kematian beliau menjadi kes berprofil tinggi yang menjadi perhatian seluruh dunia sehingga menyebabkan Perdana Menteri Thailand, Prayut Chan-o-cha, Ahli Parlimen Tae Mongkolkit dan Dr Pornthip menggesa pasukan Polis Diraja Thailand dan Jabatan Siasatan Khas (DSI) untuk mempercepat siasatan bagi mengelakkan kekeliruan orang ramai berkenaan kes kematiannya.